Üks vikerkaarevärviline poiss läks halli linna peale, kus olid hallid majad, hallid autod ja hallid inimesed. Poisile ei meeldinud  hall värv ning ta otsustas linna värviliseks värvida. Ta võttis suure värvilise pintsli ning hakkas värvima kasutades värvi enda vikerkaarevärvidest. Vikerkaarevärviline poisike alustas värvimist inimestest. Ta värvis hoolega ning mõned inimesed saidki vikerkaarevärviliseks. Aga hall värv oli märg ja iga kord kui poiss oli kellegi üle värvinud värvis ta ennast rohkem halliks ning varsti oli poiss üleni halli värvi. Ja siis oli hall poiss hallis linnas koos hallide majadega, hallide autodega ja hallide  inimestega - ja mõne vikerkaarevärvilise inimesega.